بوست مكتوب بمشاعر عمري ... لما بشوف ليلي بنتي الي لم تتعدي من العمر ٩ شهور وهي تعبانة .. موجوعة .. بتعيط او حتي بتضحك !! وبشوف قدر الحب والخوف والقلق الي ف قلبي ليها بستغرب وبستعجب ازاي الحتة مني دي ممكن لما تبقي كبيرة تتخانق معايا او تزعلني .. اصلا يعني ايه ولد او بنت يسيب ابوه وامه زعلانين منه ولو للحظات .. يا جماعة بوسوا جزم اهاليكوا عشان من غيرهم مكنتوش هتبقوا حاجة .. مكنتوش اصلا جيتوا الدنيا .. مش هتتخيلوا انتوا ايه ف قلوبهم .. دول يفدوكوا ب روحهم حتي لو زعلانين منكوا .. والله ربنا يحفظ اهالينا ويشفيهم ويحميهم من اي مكروه ويبارك ف عمرهم .ويقدرنا نبقي فرحة وراحة بالنسبة ليهم .. والله الي مكتوب ده مش كلام .. دي ناس دي بيعيشوا عمرهم من يوم ولادتكوا خايفين عليكوا .. بيراقبوا نفسكوا وانتوا نايمين .. بيتوجعوا لوجعكوا اكتر ما يتوجعوا لاي حاجة تخصهم .... علي فكرة من يومين بنتي عملتلي قطع فالطبقة الخارجية للعين وهي مش واعية زي اي بيبي بيخربش ... والله ما كنت عارف انام من الوجع غير لما تخيلت اني شيلت عنها ده.. قعدت اشكر ربنا لغايت يومين ب استمرار ... لغايت ما قدرت اكشف عيني النهاردة والحمدلله ...... الخلاصة اعذروا اهاليكوا ف خوفهم المبالغ فيه .. اعذروا اهالي الي بتحبوهم فالتضييق عليكوا الاب والام بيبقوا شايفين حد بياخد حتة من لحمهم .. حتة من طريقة كلامهم ومواصفات قلبهم وجيناتهم .. بيتاخد منهم اكتر من خمسة وعشرين سنة مجهود وتضحية وحب ....... علي فكرة أكبر حافز لاني اخس واتحدي الكل .. واخلص البوم كامل ف كام شهر من انتاجي الخاص .... هو ان بنتي لما تكبر تتشرف أني أبوها حتي لو مكونتش عايش طول عمرها :) انا كتبت كتير وكلام ف اكتر من موضوع بس ياريت يكون وصلكوا حاجة